Diari Oficial de la Generalitat Valenciana


Sumari del DOGV 9639, del 14-07-2023 (2023/8002)

RESOLUCIÓ de 5 de juliol de 2023, de la Conselleria de Justícia, Interior i Administració Pública, d'integració en els cossos, escales i agrupació professional funcionarial de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9639

Data del DOGV
:   14-07-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/8002


Data del document
:   05-07-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * funció pública
    * funcionari
    * concurs administratiu

RESOLUCIÓ de 5 de juliol de 2023, de la Conselleria de Justícia, Interior i Administració Pública, d'integració en els cossos, escales i agrupació professional funcionarial de l'Administració de la Generalitat. [2023/8002]  
Antecedents  
Primer. Amb data 29 de desembre de 2022 (DOGV 9500) es procedeix a la publicació de la Resolució de 23 de desembre de 2022, de la consellera de Justícia, Interior i Administració Pública, per la qual s'adapta la classificació dels llocs de treball de l'Administració de la Generalitat a la Llei 4/2021, de 16 d'abril, de la Generalitat, de la Funció Pública Valenciana i per la qual s'aproven les relacions de llocs de treball de la Presidència i de les conselleries de l'Administració de la Generalitat, així com dels organismes i entitats els llocs de treball i el personal de les quals són gestionats per la conselleria competent en matèria de funció pública.  
Segon. La Llei 4/2021, de 16 d'abril, de la Funció Pública Valenciana en l'apartat tercer de la seua disposició addicional cinquena estableix que es procedirà a la integració del personal funcionari de carrera en la nova estructura de la funció pública prevista en la present llei, mitjançant resolució de la persona titular de la conselleria competent en matèria de funció pública.  
  
Fonaments de dret  
Primer. La integració en els cossos, escales o agrupació professional funcionarial de l'Administració de la Generalitat del personal funcionari de carrera, va regulada en la disposició addicional tercera de la Llei 4/2021, de 16 d'abril, de la Funció Pública Valenciana, que en l'apartat primer estableix el següent:  
1. S'integren de manera automàtica en l'agrupació professional funcionarial, o en algun dels cossos i les seues corresponents escales creades mitjançant la present llei, d'acord amb les taules de correspondència establides en els annexos II i V, el personal funcionari de carrera en servei actiu i integrat en algun dels cossos, escales o agrupacions professionals funcionarials vigents a l'entrada en vigor d'aquesta.  
  
El personal funcionari de carrera que estiga integrat en algun dels cossos, escales o agrupacions professionals funcionarials que, d'acord amb el que es disposa en l'annex III, es corresponga amb una agrupació de llocs de treball, s'integrarà en el cos, escala o agrupació professional funcionarial corresponent amb indicació expressa que el seu lloc de treball està inclòs dins d'aquesta agrupació de llocs de treball.  
  
Segon. La integració en els cossos, escales o agrupació professional funcionarial de l'administració de la generalitat del personal funcionari de carrera integrat en algun cos o escala que no tinga correspondència en les taules que s'estableixen en els annexos ii i v de la llei 4/2021, de 16 d'abril, de la funció pública valenciana, es realitzarà, segons el que es disposa en l'apartat segon de la disposició addicional tercera, de la següent manera:  
a) Si és titular d'un lloc de treball que puga ser classificat en algun cos, escala o agrupació professional funcionarial, s'integrarà en aquest cos, escala o agrupació professional funcionarial.  
b) Si és titular d'un lloc de treball que no pot ser classificat en cap cos, escala o agrupació professional funcionarial, s'integrarà en la que li corresponga segons les característiques de les proves d'accés que va superar per a accedir a la funció pública i la titulació exigida en aquestes.  
c) Quan no siga titular de cap lloc de treball, s'integrarà segons s'haja classificat l'últim lloc de treball que va ocupar amb destinació definitiva. Si mai ha tingut un lloc de treball amb destinació definitiva o si aquest, no pot ser classificat en un cos, escala o agrupació professional funcionarial, s'integrarà en la que li corresponga segons les característiques de les proves d'accés que va superar per a accedir a la funció pública i la titulació exigida en aquestes.  
Tercer. Seran aplicables les normes dels dos apartats anteriors per a la integració del personal funcionari que, després de l'entrada en vigor de la Llei 4/2021, de 16 d'abril, de la Generalitat, de la Funció Pública Valenciana, reingresse al servei actiu i ja estiguera integrat prèviament en un cos, escala o agrupació professional funcionarial, tal com disposa l'apartat tercer de la disposició addicional tercera.  
  
Quart. La integració del personal funcionari de carrera que, a l'entrada en vigor de la Llei 4/2021, de 16 d'abril, de la Generalitat, de la Funció Pública Valenciana, no haguera sigut prèviament integrat en un cos, escala o agrupació professional, siga per reingressar o trobar-se en la situació de servei actiu, està regulada en la disposició addicional tercera, apartat quart, que disposa que seran aplicables les normes de l'apartat segon d'aquesta mateixa disposició addicional.  
  
Cinqué. La disposició addicional tercera, en l'apartat cinqué estableix que «perquè siga possible la integració en els cossos i escales, serà necessari que el personal complisca, bé amb els requisits concrets de titulació establits per a l'accés a aquests, bé amb el mateix o superior nivell de titulació, si és el cas.»  
Sisé. El personal funcionarial que no puga ser integrat en cap cos, escala o agrupació professional funcionarial, quedarà adscrit, tal com estableix l'apartat huité de la disposició addicional tercera, a llocs de treball singulars del grup o subgrup de classificació professional corresponent, que es declararan en la situació d'amortitzables.  
  
Seté. La competència per a dictar la present resolució correspon a la persona titular de la Conselleria amb competències en matèria de Funció Pública a l'empara del que estableix l'apartat tercer de la disposició addicional cinquena de la Llei 4/2021, de 16 d'abril, de la Generalitat, de la Funció Pública Valenciana.  
La Resolució de 18 de gener de 2022, de la conselleria de Justícia, Interior i Administració Pública per la qual es modifica la Resolució de 2 d'agost de 2019 (DOGV 9261, 21.01.2022), que delega l'exercici de determinades competències en un altres òrgans, estableix que es delega la competència per a dictar la present resolució en la persona titular de la Secretària Autonòmica de Justícia i Administració Pública.  
En virtut de tot l'exposat, i vista la proposta de resolució del director general de Funció Pública, resolc:  
  
Primer  
Integrar les persones indicades en l'annex d'aquesta resolució en els cossos, escales i agrupació professional funcionarial de l'Administració de la Generalitat.  
  
Segon  
Pel Registre de Personal de l'Administració de la Generalitat s'efectuaran les anotacions que corresponguen en els fulls de serveis de les persones que figuren en l'annex d'aquesta resolució en execució del que es disposa en aquesta.  
  
Tercer  
La present resolució té efectes des de l'endemà de la publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, es podrà interposar un recurs contenciós administratiu davant el jutjat contenciós administratiu de València o aquell en la circumscripció del qual tinga el recurrent el seu domicili, en el termini de dos mesos, comptats des de l'endemà de la notificació, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se potestativament un recurs de reposició davant el mateix òrgan que dicta la present resolució, en el termini d'un mes, comptat des de l'endemà de la notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o qualsevol altre recurs que estime procedent per a la defensa dels seus interessos.  
  
  
València, 5 de juliol de 2023.- La consellera de Justícia, Interior i Administració Pública (p. d. Resolució 18.01.2022), la secretària autonòmica de Justícia i Administració Pública: Isabel Gemma Fajardo García.